Ibn Baṭṭuṭa

U Baṭuṭa nɣ Iwis n Bṭṭut (s tɛṛabt : ابن بطّوطة Ibn Baṭuṭa ) ism nns iɣzifn: Abu Ɛabd Allah Muḥammad Ibn Ɛabd Allah al-Lawati aṭ-Ṭanji Ibn Baṭṭuṭa. Iga argaz amaziɣ ilul ɣ 24 febrayer n usggas 1304 ɣ tmdint n Ṭanja, immt ɣ 1368 ( nɣd 1377 ) ɣ tmdint n Mṛṛakc.

Itawssan s umuddu ns d tmalayt ɣ tmizar n umaḍal lli ittuyssan ɣ akudan. Ig Amsmuddu amzwaru lli issn umzruy n ufgan. Ar as tinin ula Amir rahala. Yut niɣt immudda s uḍar uggar n 120 000 km ɣ 29 n isggʷasn. Adar ns yuwit zɣ Tumbuktu ar iffus n Bulɣar ( ɣil Rusiya, iggi n Volga ). D zɣ Ṭanja ( ism aqbur : Tin iggi ) ar Kanzhu ɣ tmazirt n Cinwa. Arratn ns ismuntn Ibn Juzayy al-Kalbi ɣ yan udllis lli mmu ism : Tuḥfat an-Nuẓẓar fī Ghara-ib al-Amṣar wa ƐAja-ib al-Asfar ( s tirra n Taɛrabt : تحفة النظار في غرائب الأمصار وعجائب الأسفار ). 

 Iẓuran nns 
Ilul Ibn Baṭuṭa ɣ 24 febrayer n usggas 1304 ɣ tmdint n Ṭanja ɣ ammas n yat tawja tamuslmt igan zɣ tqbilt Lwata tamaziɣt.

Ɣ timẓi nns, iɣra Ibn Baṭuṭa lfiqh amaliki, lliɣ-d iskr 21 usggas ifta s lḥajj ɣ ammas n Makka ɣ tmazirt n Saɛudya.

Taggayt:Tamallayt
Taggayt:Iɣatarn imaziɣn
Taggayt:Amzruy
 Tisaɣulin